जानकारी के अनुसार, जिले के गोटेगांव थाना क्षेत्र के पिपरसरा गांव के रहने वाले 21 साल का दीपचंद पिता कैलाश झरिया और 20 साल की काजल पति दीपचंद का विवाह बीते महिने की 28 अप्रैल को हुआ था। अभी शादी को 18 दिन भी नही बीते थे कि दोनों ने आज सुबह फांसी लगाकर आत्महत्या कर ली।हालांकि अभी तक पता नही चल पाया है कि दौनों ने ये कदम क्यों उठाया । वही दोनों के माता-पिता का रो-रोकर बुरा हाल है। सूचना मिलते ही पुलिस मौके पर पहुंची और दोनों शवों को पीएम के लिए भेज दिया। फिलहाल मामले की जांच की जा रही है।वही परिजनों से भी पूछताछ की जा रही है।